Des Waazaische vun Mannem is dä Wassadurm. Bis zwätdausend waa dä Wassadurm noch als äni Nodresärv in die Wassafähsorgung vun Mannem oigebunne dodanach hommsen abba abgezwiwwelt un jetz issa nur noch ä Attrapp. Gebaut worre is dä Wassadurm vun 1886-1889 vom Guschtaff Halmhuber. Dä Durm is seschzisch Meda hoch un neinzähne broit. Stehe dudda om Friedrischsblods inmidde vonnännere Jugendschtiloohlag im Häddse vun Mannem. Un weila so schää is, konn ähn eschda Monnemer ohne soin Wassadurm gar net lebe.